**Sajószöged Községi Önkormányzat Képviselő-testületének**

**…/2020.(…) rendelet tervezete**

**a pénzben és természetben nyújtható szociális ellátásokról szóló**

**7/2018. (VIII. 31.) önkormányzati rendelet módosításáról**

Sajószöged Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.), 1.§ (2) bekezdésében, 10. § (1) bekezdésében, 25.§ (3) bekezdés b) pontjában, 26.§-ában, 32.§ (3) bekezdésében, 45.§ (1) bekezdésében, 48.§-ában, 58/B.§ (2) bekezdésében, 62.§ (2) bekezdésében, 92.§ (1)-(2) bekezdéseiben és a 132.§ (4) bekezdés d) és g) pontjában kapott felhatalmazás alapján, az Szt. 2.§-ában meghatározott feladatkörében eljárva a Szociális és Egészségügyi Bizottság véleményének kikérésével a következőket rendeli el:

1.§ A pénzben és természetben nyújtható szociális ellátásokról szóló 7/2018. (VIII.31.) önkormányzati rendelet (a továbbiakban: Ör.) 12. § (1) bekezdés c) pontja helyébe a következő rendelkezés lép:

„c) Család- és gyermekjóléti szolgálat”

2. § Az Ör. 15. §-a helyébe a következő rendelkezés lép:

„15. § Az Önkormányzat a Család- és gyermekjóléti szolgálatot az Szt. 64. § (6) bekezdése szerint működteti.”

3. § Ez a rendelet a kihirdetését követő napon lép hatályba.

Sajószöged, 2020. október 20.

dr. Gulyás Mihály dr. Boros István

polgármester címzetes főjegyző

Indokolás

a pénzben és természetben nyújtható szociális ellátásokról szóló

7/2018. (VIII. 31.) önkormányzati rendelet módosításáról

A Borsod-Abaúj-Zemplén Megyei Kormányhivatal ellenőrizte a Sajószögedi ÁMK által nyújtott Család- és gyermekjóléti szolgáltatást, amihez szakértőként kirendelte a Szociális és Gyermekvédelmi Főigazgatóság Módszertani Főosztályát. A Szakértő összegző megállapítása szerint „A szolgáltatást megfelelően működik, a szakmai munka szakképzett, motivált családsegítővel, a munkát támogató, segítő intézményvezetővel, és a járási Család- és Gyermekjóléti Központ általi támogatással, szakmai segítségnyújtással folyik,” de szükségesnek találta az Ör. fentiek szerinti pontosítását.

Részletes indokolás

1-2. § Az Ör. módosítás előtti alapszolgáltatási formákat a 12. §-ban sorolta fel:

*„*12.§ (1) Az alapszolgáltatások formái:

 a.) étkeztetés

 b.) házi segítségnyújtás

 *c.) családsegítés.”*

Az Szt. 64. § (6) bekezdése felhatalmazása alapján a családsegítést a gyermekjóléti szolgáltatással egy szolgáltató keretében működteti az Önkormányzat, ez indokolja a módosítást.

Sajószöged, 2020. október 20.

 dr. Boros István sk.

 címzetes főjegyző